রাফের বাবার বকুনি খেয়ে কালু চাচা আসে কুমিল্লা রেলস্টেশন। তার চোখে পানি। রাফে ও রিফাতের কথা মন থেকে পড়ছে না। তবুও সে আর শহরে থাকবে না। শহরের মানুষগুলো নির্দয়। তাদের মায়াদয়া নেই। শহরের লোক তার আর মোটেও পছন্দ নয়। শহরের লোকেরা গরিবদের ভালোবাসে না। তারা শুধু শুধু মারে। একসময় সে আনমনা হয়ে রেল লাইনের ওপর এসে দাঁড়ায়। বার বার পেছন ফিরে তাকায়। যেন রাফের কষ্ট তার কানে ভেসে আসছে। ভাবতে ভাবতে সে তন্ময় হয়ে যায়। হঠাৎ একটি আন্তঃনগর ট্রেন ভোঁ করে চলে যায়। এসময় কালু দাঁড়িয়েছিল রেল লাইনের ওপর। অমনি ট্রেনের নিচে পড়ে সাঙ্গ হলো কালু চাচার প্রাণ। তার নিষ্প্রাণ দেহটি দ্বিখন্ডিত হয়ে পড়ে রইলো রেল লাইনের ওপর।